b'\n_START_ARTICLE_\nDe hurtige og de d\xc3\xb8de\n_START_SECTION_\nHandling\n_START_PARAGRAPH_\nDe hurtige og de d\xc3\xb8de f\xc3\xb8lger gangen for en pistolskydningskonkurrence afholdt af John Herod (Hackman), en tidligere bandit og morder der nu ubarmhjertigt leder den lille by Redemption, Arizona. Konkurrencen er reelt arrangeret for at udrydde enhver der ville have modet og evnen til at udg\xc3\xb8re en trussel mod Herod. Pr\xc3\xa6mien i konkurrencen tiltr\xc3\xa6kker et bredt udsnit af deltagere \xe2\x80\x94 inklusiv adskillige forbrydere, en eventyrer (David), en svensk mester (Sven-Ole Thorsen), en trickskytte og skryder (Henriksen), Herods p\xc3\xa5st\xc3\xa5ede s\xc3\xb8n (DiCaprio), og en mystisk kvinde (Stone) der har sat sig for at dr\xc3\xa6be Herod. Herod sender sine lakajer ud for at hente en mand ved navn Cort (Crowe), som tidligere var hans partner men nu har trukket sig tilbage som mission\xc3\xa6r. Cort tortureres og ydmyges offentligt da han n\xc3\xa6gter at afsige sin ikke-voldspolitik. Han og "the Lady" (som Stones figur kendes som) finder ud af at de har en f\xc3\xa6lles fjende i Herod og udt\xc3\xa6nker en plan for at dr\xc3\xa6be ham om befri byen fra dens undertrykkelse. Det afsl\xc3\xb8res i en serie flashbacks at Stones karakter ikke er en korsfarer eller frelser; hendes mission er personlig h\xc3\xa6vn: som pige manipulerede Herod hende til ved et uheld at skyde sin far (Sinise), byens sherif.'